PATVIRTINTA

Klaipėdos Liudviko Stulpino

progimnazijos direktoriaus

2023 m. kovo 9 d. įsakymu Nr. V-28

Paveikslėlis, kuriame yra logotipas

Automatiškai sugeneruotas aprašymas

**KLAIPĖDOS LIUDVIKO STULPINO PROGIMNAZIJOS**

**VOKALINĖS MUZIKOS FESTIVALIO ,,JŪROS BALSAS 2023“,**

**SKIRTO KLAIPĖDOS KRAŠTO PRIJUNGIMO PRIE LIETUVOS 100-OSIOMS METINĖMS PAMINĖTI**

**NUOSTATAI**

**I SKYRIUS**

**BENDROSIOS NUOSTATOS**

1. Šios nuostatos reglamentuoja Vokalinės muzikos festivalio „Jūros balsas 2023“ (toliau – Festivalis) tikslą, uždavinius, organizavimo, dalyvių apdovanojimo tvarką. Nuostatai parengti atsižvelgiant į Mokinių dalykinių olimpiadų, konkursų ir kitų renginių nuostatus, patvirtintus Lietuvos Respublikos švietimo, mokslo ir sporto ministro 2020 m. gegužės 5 d. įsakymu Nr. V-663.

2. Festivalio rengėjai – Klaipėdos Liudviko Stulpino progimnazija, Klaipėdos miesto savivaldybės administracijos Švietimo skyrius.

**II SKYRIUS**

**FESTIVALIO TIKSLAS IR UŽDAVINIAI**

3. Festivalio tikslas – skatinti vaikus ir jaunimą domėtis vokaline muzika, ugdyti gebėjimus vertinti, suprasti, pažinti solinio, ansamblinio dainavimo specifiką, gilinti žinias apie Klaipėdos krašto muzikinį paveldą.

4. Festivalio uždaviniai:

4.1. ugdyti sceninę kultūrą;

4.2. turtinti ugdytinių muzikinę-koncertinę patirtį;

4.3. puoselėti dainavimo tradicijas;

4.4. siekti dainininkų ir pedagogų bendradarbiavimo, kolegialumo, gerosios patirties sklaidos;

4.5. per meninę veiklą skatinti mokinių saviraišką;

4.6. ugdyti kūrybiškumo kompetenciją.

**III SKYRIUS**

**FESTIVALIO DALYVIAI**

5. Festivalyje kviečiami dalyvauti Klaipėdos miesto ir rajono bendrojo ugdymo mokyklų, neformaliojo vaikų švietimo įstaigų vaikų ir jaunimo vokaliniai ansambliai, solistai, atliekantys dainas lietuvių ir užsienio kalbomis.

6. Kviečiami dalyvauti 4–8 klasių mokiniai.

**IV SKYRIUS**

**FESTIVALIO ORGANIZAVIMO IR DALYVAVIMO TVARKA**

7. Festivalis vyks 2023 m. gegužės 4 d., 13.00 val., Klaipėdos Liudviko Stulpino progimnazijoje (Bandužių g. 4, Klaipėda).

8. Festivalio dalyvių atvykimas, registracija, repeticija – 2023 m. gegužės 4 d., 12.00 val., Klaipėdos Liudviko Stulpino progimnazija (Bandužių g. 4, Klaipėda).

9. Pageidaujantys dalyvauti užpildytas paraiškas (žr. priedą Nr. 1) pateikia elektroniniu paštu [deimante.ylake@stulpinas.lt](mailto:deimante.ylake@stulpinas.lt) iki 2023 m. balandžio 27 d.

10. Atlikėjai atlieka Klaipėdos krašto arba jūrinės tematikos dainąlietuvių arba užsienio kalba pagal minusinę fonogramą, akompanuojant gyvai arba be instrumentinio pritarimo.

11. Dalyviai fonogramą (Mp3 formatu) iki balandžio 27 d. atsiunčia el. paštu [deimante.ylake@stulpinas.lt](mailto:deimante.ylake@stulpinas.lt)

12. Festivalio metu draudžiama naudoti pliusinę fonogramą.

13. Festivalio koordinatorė – Renata Černiauskienė, direktoriaus pavaduotoja ugdymui (el. paštas [renata.cerniauskiene@stulpinas.lt](mailto:renata.cerniauskiene@stulpinas.lt); tel. 8 655 60572).

14. Festivalio organizatorė – Deimantė Ylakė, vyresnioji muzikos mokytoja (el. paštas [deimante.ylake@stulpinas.lt](mailto:deimante.ylake@stulpinas.lt) ; tel. 8 623 86485).

**V SKYRIUS**

**FESTIVALIO DALYVIŲ APDOVANOJIMAI**

15. Konkurso dalyvių pasirodymus vertina vertinimo komisija.

16. Visiems konkurse dalyvaujantiems atlikėjams ir juos parengusiems mokytojams bus įteikiami padėkos raštai.

17. Geriausiai pasirodę atlikėjai bus apdovanoti nominacijomis ir atminimo dovanėlėmis.

**VI SKYRIUS**

**BAIGIAMOSIOS NUOSTATOS**

18. Konkursas yra viešas renginys, kuriame gali būti filmuojama ir fotografuojama.

19. Informacija apie festivalį skelbiama Klaipėdos Liudviko Stulpino progimnazijos internetinėje svetainėje <https://www.stulpinas.lt/>, ,,Facebook“ puslapyje <https://www.facebook.com/profile.php?id=100057086004723>, žiniasklaidoje.

20. Organizatoriai pasilieka teisę keisti renginio formą, datą, laiką ir vietą.

\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos Liudviko Stulpino

progimnazijos direktoriaus

2023 m. kovo 9 d. įsakymo Nr. V-28

1 priedas

**VOKALINĖS MUZIKOS FESTIVALIO „JŪROS BALSAS 2023“**

dalyvių paraiška

|  |  |
| --- | --- |
| Atstovaujama institucija |  |
| **Atlikėjo vardas, pavardė / ansamblio pavadinimas** |  |
| **Klasė** |  |
| **Mokytojo vardas, pavardė, tel., el. Paštas** |  |
| **Dainos pavadinimas, muzikos ir teksto autoriai, akompaniatorius.**  **Pažymėti, jei bus naudojama fonograma** |  |
| **Atlikimui reikalingos techninės priemonės (mikrofonai, grotuvas, kėdės ir pan.)** |  |
| **Kuo Jūsų kolektyvui/atlikėjui svarbi Klaipėda ir jūra?** |  |

**Su festivalio nuostatais susipažinome ir jų laikysimės. Neprieštaraujame, kad pasirodymas, būtų filmuojamas, fotografuojamas ir/ar įrašinėjamas bei publikuojamas teisės aktuose nustatyta tvarka.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(mokytojo vardas, pavardė) (parašas)